stanford-oval/wikipedia huggingface dataset:
ניו זילנד במלחמת העולם השנייה
כוחות האוויר > הזירה האירופאית > הטייסות הניו זילנדיות בחיל האוויר המלכותי הבריטי

מרגע שסיימו את מסכת אימוניהם, שירתו רוב צוותי האוויר של חיל האוויר המלכותי של ניו זילנד ביחידות רגילות של חיל האוויר המלכותי הבריטי או בזרוע האוויר של הצי המלכותי הבריטי. כמו במלחמת העולם הראשונה, הם שירתו בכל הזירות. לפחות 78 מתוכם היו לאלופי הפלות. בין הניו זילנדים בחיילות האוויר המלכותיים של ניו זילנד ושל בריטניה היו טייסים כמו אלוף ההפלות הראשון במלחמת העולם השנייה, קצין טיסה אדגר קיין וקצין טיסה אלן דיר, שספרו "תשע נשמות" היה אחד הדיווחים הראשונים על הקרבות שפורסמו לאחר המלחמה ומפקדים כמו אלוף ההפלות ממלחמת העולם הראשונה, מרשל אוויר ראשי סר קית' פארק, מפקד קבוצה 11, שהיה אחראי על הגנתה של לונדון בקרב על בריטניה, על ההגנה האווירית במצור על מלטה ובשלבי הסיום של המלחמה פיקד על כוחות חיל האוויר המלכותי הבריטי בדרום-מזרח אסיה. במקרה או שלא במקרה, כמה מיחידות חיל האוויר המלכותי הבריטי אוישו בעיקר באנשי חיל האוויר המלכותי של ניו זילנד. בין אלה היו טייסת 243 בסינגפור, טייסת 258 בבריטניה ויחידות של מטוסי F4F ויילדקט וF-6F הלקט ששירתו במסגרת זרוע האוויר של הצי המלכותי הבריטי.
חיל האוויר המלכותי הבריטי הקצה במכוון חלק מהטייסות שלו לאיוש בטייסים ממדינות מסוימות. הראשונה מבין אלה, טייסת 75, צוידה במטוסי ולינגטון ובצוותי אוויר שהושאלו מניו זילנד באוגוסט 1939, ומאוחר יותר היא הטיסה מפציצי שורט סטירלינג, אוורו לנקסטר ואוורו לינקולן. טייסות ניו זילנדיות אחרות ששירתו בחיל האוויר המלכותי הבריטי היו טייסת 485 שהטיסה מטוסי ספיטפייר לכל אורך המלחמה, טייסת 486 שהטיסה מטוסי הוקר הוריקן, הוקר טייפון והוקר טמפסט, טייסת 487 שהטיסה מטוסי לוקהיד ונטורה ודה הבילנד מוסקיטו, טייסת 488 שהטיסה מטוסי ברוסטר F2A בופלו, הוקר הוריקן, בריסטול בופייטר ודה הבילנד מוסקיטו וטייסת 490 שהטיסה מטוסי PBY קטלינה ושורט סנדרלנד.
כוחות האוויר > חיל האוויר המלכותי של ניו זילנד בגזרת האוקיינוס השקט

נוכחותם של כוחות פשיטה ימיות הובילה להקמתן של יחידות קרביות אוויריות שבסיסן בניו זילנד, שצוידו בעיקר במטוסי ויקרס וילדביסט ומטוסי נוסעים כמו ה-DH86, שהוסבו בחופזה לנשיאת פצצות. חייל האוויר המלכותי של ניו זילנד קיבל כבר בראשית 1941, מטוסי לוקהיד הדסון כדי למלא משימה זו. טייסת 5, שהפעילה מטוסי ויקרס וילדביסט ושורט סינגפור, נשלחה לפיג'י כי להגן על המושבה.
בדצמבר 1941, תקפה יפן חלק ניכר מהשטח שמצפון לניו זילנד וכבשה אותו. בעל כורחה, היה על ניו זילנד לדאוג הן לביטחונה שלה והן לביטחונה של "ארץ האם". מטוסי איום שהיו מוצבים בניו זילנד כמו ההרווארד, הוקר היינד ואפילו הדה הבילנד טייגר מות', נצבעו בצבעי הסוואה וחומשו. מטוסי ההדסון נעו קדימה, בעוד שטייסת 5 בפיג'י ביצעה פעולות מול היפנים, למרות הציוד המיושן שעמד לרשותה.
הצי הקיסרי היפני המחיש את פגיעותה של ניו זילנד כאשר מטוסים יפנים, שהמריאו מסיפוניהן של הצוללות, טסו בשמי ולינגטון ואוקלנד במרץ ובמאי 1942. מעט מטוסים הכשירים לקרב היו אז בניו זילנד ומאחר שידה של בריטניה הייתה קצרה מלהושיע, פנתה ניו זילנד לארצות הברית וחתמה על הסכם השאל-החכר. בהדרגה, עלה בידה של ארצות הברית לספק לניו זילנד מטוסים לשימוש בזירת האוקיינוס השקט.
המטוסים הראשונים שסופקו במסגרת הסכם השאל-החכר, היו מדגמים מיושנים והתקשו להחזיק מעמד מול הטייסים היפנים המיומנים והמצוידים היטב, אך מרגע שעלתה מיומנות השליטה של הטייסים במטוסים המושאלים, ידם הייתה על העליונה.
החל מאמצע 1943, בתחילה בגוודלקנל, החלו טייסות 15 ו-14 שצוידו במטוסי קיטיהוק, להצטיין בלחימתן. כמה טייסים של חיל האוויר המלכותי של ניו זילנד היו לאלופי הפלות במלחמה כנגד הפנים, כולל ג'ף פיסקין, שהיה אלוף ההפלות המוביל של בעלות הברית בזירת האוקיינוס השקט. טייסות אחרות הטיסו את מטוסי הSBD דונטלס המיושנים אך היעילים ומאוחר יותר את מפציצי הטורפדו TBF אוונג'ר הגדולים והמודרניים.
חיל האוויר המלכותי של ניו זילנד לקח גם חלק משמעותי במשימות סיור ימי, כשהוא עושה שימוש במטוסים הימיים PBY קטלינה ומאוחר יותר סנדרלנד ובמפציצי ההדסון.
עם המעבר של בעלות הברית משלב המגננה, השתנה תפקידו של חיל האוויר המלכותי של ניו זילנד. האמריקאים, שהיו הכוח הבולט ביותר מבין אלה שלחמו בזירת האוקיינוס השקט, תכננו לעקוף את המעוזים העיקריים של היפנים, ותחת זאת לכבוש שורה ארוכה של איים שהיוו בסיסים לשרשרת האספקה למטרה הסופית של התקפת האיים היפנים. התקדמותן של בעלות הברית החלה מדרום האוקיינוס השקט. חיל האוויר המלכותי של ניו זילנד נעשה חלק מהכוח שהוטל עליו לאבטח את קו ההתקדמות על ידי תקיפת מעוזים אלה.
עם התקדמות המלחמה, החליפו מטוסים מודרניים חזקים את הדגמים הישנים. מטוסי הקיטיהוק פינו את מקומם לF4U קורסייר וההדסונים הוחלפו במטוסי הוונטורה. בשיא פעולות באוקיינוס השקט, הפעיל חיל האוויר המלכותי של ניו זילנד 13 טייסות קורסייר, 6 טייסות ונטורה, שתי טייסות קטלינה, שתי טייסות אוונג'ר, שתי טייסות דקוטה, טייסת אחת של מטוסי דונטלס, טייסת תובלה ותקשורת, גף מטוסי סנדרלנד וכמעט 1,000 מטוסי אימון. ב-1945, עמדה מצבת כוח האדם של החיל על יותר מ-41,000 איש, כולל יותר מ-10,000 אנשי צוות אוויר ששירתו במסגרת חיל האוויר המלכותי הבריטי באירופה ובאפריקה.
ראו גם

טנק בוב סמפל (אנ')
גזרת הלחימה במאלמה
חיילים ניו זילנדים, שובים מחדש טנק מטילדה ואת הצוות הגרמני שלו, צפון אפריקה, 3 בדצמבר 1941
האקה של חיילים מאורים בצפון אפריקה, יולי 1941. ה"האקה" הוא ריקוד מאורי מסורתי. ריקוד זה מבוצע על ידי קבוצת אנשים, המכונים "קאפה האקה" ("שורת האקה").
טנק ניו זילנדי בקרב מונטה קאסינו, 8 באפריל 1944
כוחות ניו זילנדים נוחתים באיי שלמה
הסיירת הקלה "אכילס" (HMNZS Achilles)
מפציצי ויקרס ולינגטון של חיל האוויר המלכותי של ניו זילנד, אנגליה, 1939
מרשל אוויר ראשי סר קית' פארק, ניו זילנדי, מפקד כנף 11 של חיל האוויר הבריטי בקרב על בריטניה, לאחר מכן היה מפקד הכוח האווירי במצור על מלטה ובשלבים האחרונים של המלחמה פיקד על היחידות של חילות האוויר של חבר העמים הבריטי בדרום-מזרח אסיה.
סמל טיסה ג'יימס וורד מטייסת 75, הניו זילנדי הראשון שעוטר בצלב ויקטוריה על כך שב-7 ביולי 1941 טיפס במהלך טיסה על כנף מטוסו כדי לכבות אש שאחזה במנוע. וורד נהרג חודשיים אחר כך כאשר מטוסו הופל מעל המבורג
קאמבר

קאמבר (באנגלית: Camber או Kamber) היה ראשון מלכי קאמבריה (כיום ויילס) על פי ספרו של ג'פרי ממונמות' "ההיסטוריה של מלכי בריטניה". אין כל תעוד היסטורי לקיומו של קאמבר, והוא אחד מהמלכים האגדיים של בריטניה.
על פי ג'פרי, קאמבריה (שמה הרשמי של ויילס במאה ה-12 - מועד כתיבת ספרו של ג'פרי, נקראת על שמו של קאמבר.
על פי ספרו של ג'פרי, קאמבר היה בנו של ברוטוס, נכדו של איניאס מפליטי מלחמת טרויה, והראשון של מלכי בריטניה. לאחר מותו של ברוטוס חולקה ממלכתו. בכור הבנים לוקרינוס קיבל את אנגליה, צעיר האחרים אלבאנאקטוס שלט בממלכת אלבה וקאמבר קיבל את אזור ויילס.
לאחר הרצחו של אלבאנאקטוס על ידי האמבר מלך ההונים חברו יחד לוקרינוס וקאמבר ונקמו את מותו של אלבאנאקטוס.
Queen's First E.P.

Queen's First E.P. (בעברית: המיני-אלבום הראשון של קווין) הוא המיני-אלבום הראשון של להקת הרוק הבריטית קווין, אשר יצא לאור ב-20 במאי 1977. המיני-אלבום מכיל ארבע רצועות- אחת מכל אלבום אולפן שהוציאה קווין בשנים 1974-1976.
בשנת 2009 הוציאה קווין לאור רפליקה של המיני-אלבום בצורת תקליטור עבור יום חנויות התקליטים הבינלאומי. בנוסף, הופיע תקליטור זה במארז התקליטורים The Singles Collection Volume 1.
רשימת השמעה

| צד א'> מס' | צד א'> שם | צד א'> כותב(ים) | צד א'> אלבום מקורי | צד א'> משך | צד א'>  | צד א'>  | צד א'>  | צד א'>  | צד א'>  |
| --- | --- | --- | --- | --- | --- | --- | --- | --- | --- |
| 1. | Good Old-Fashioned Lover Boy  | פרדי מרקיורי | A Day at the Races (1976) | 2:53 |  |  |  |  |  |
| 2. | Death on Two Legs (Dedicated to...)  | מרקיורי | A Night at the Opera (1975) | 3:43 |  |  |  |  |  |
| צד ב'> מס' | צד ב'> שם | צד ב'> כותב(ים) | צד ב'> אלבום מקורי | צד ב'> משך | צד ב'>  | צד ב'>  | צד ב'>  | צד ב'>  | צד ב'>  |
| --- | --- | --- | --- | --- | --- | --- | --- | --- | --- |
| 1. | Tenement Funster  | רוג'ר טיילור | Sheer Heart Attack (1974) | 2:59 |  |  |  |  |  |
| 2. | White Queen (As It Began)  | בריאן מיי | Queen II (1974) | 4:35 |  |  |  |  |  |
| משך כולל: | משך כולל: | משך כולל: | משך כולל: | 14:10 |  |  |  |  |  |
משתתפים

פרדי מרקיורי – זמרה, פסנתר
בריאן מיי – גיטרה מובילה, קולות רקע
רוג'ר טיילור – תופים, קולות רקע, זמרה
ג'ון דיקון – בס, גיטרת קצב, קונטרבס
הערות שוליים

↑  Queen's First E.P., Queen Valut, ‏24 October 2020
ברייטברן

| --- | --- |

 בימוי:  דייוויד ירובסקי
 הופק בידי:  ג'יימס גאן, בריאן גאן, מארק גאן, קנת' יואנג, דן קליפטון 
 תסריט:  בריאן גאן, מארק גאן 
 עריכה:  אנדרו ס. אייזן
 שחקנים ראשיים:  אליזבת בנקס דייוויד דנמן ג'קסון א. דאן מאט ג'ונס מרדית' האגנר
 מוזיקה:  טים ויליאמס
 צילום:  מייקל דלטורה
 מדינה:  ארצות הברית
 חברת הפקה:  Screen Gems Stage 6 Films Troll Court Entertainment The H Collective
 חברה מפיצה:  סרטי סוני
 שיטת הפצה:  וידאו על פי דרישה 
 הקרנת בכורה:  ישראל 23 במאי 2019  ארצות הברית 24 במאי 2019
 משך הקרנה:  90 דק' 
 שפת הסרט:  אנגלית
 סוגה:  דרמה  אימה  מדע בדיוני
 תקציב:  6–12 מיליון דולר
 הכנסות:  32.9 מיליון דולר
 הכנסות באתר מוג'ו:   amesgunnhorror
 www.brightburn.movie
 דף הסרט ב־IMDb
 
"ברייטברן" (באנגלית: Brightburn) הוא סרט אימה-מדע בדיוני אמריקאי מסוגת גיבורי-על שהופק על ידי היוצרים ג'יימס גאן וקנת' יואנג ובוים על ידי הבמאי דייוויד ירובסקי, עם תסריט מאת בריאן ומארק גאן. מככבים בו אליזבת בנקס, דייוויד דנמן, ג'קסון א. דאן, מאט ג'ונס ומרדית' האגנר בתפקידים ראשיים.
הסרט יצא לאקרנים בישראל ב-23 במאי 2019 ובארצות הברית ביום המחרת, ה-24 במאי 2019.
תקציר העלילה > רקע

הסרט בוחן את השאלה מה היה קורה לו ילד מעולם אחר נחת על פני כדור הארץ, אך במקום להיות גיבור האנושות, הוא היה מתגלה כישות יותר מרושעת.
בטוויסט אפל על סוגת גיבורי-על, זוג חסר ילדים מאמץ תינוק שהגיע מן הכוכבים, אך בעוד הזוג מנסה לגדל את הילד ולחנך אותו להיות אדם מן השורה, רשע מתחיל לגדול בתוכו והוא מטיל את אימתו על הסובבים אותו.
תקציר העלילה > עלילה

בשנת 2006, חללית מתרסקת בעיירה "ברייטברן" שבקנזס. טורי וקייל ברייר, זוג שלא מסוגל להביא ילדים לעולם, מוצאים את החללית ובתוכה תינוק. הזוג מאמץ את התינוק וקורא לו ברנדון. לאחר מכן, הם מחביאים את החללית באסם בחווה בה הם גרים במטרה להסתיר את האמת מבנם.
12 שנה לאחר מכן בשנת 2018, החללית מתחילה לשדר אותות הגורמים לברנדון ללכת מתוך שינה לכיוון האסם. ברנדון מנסה לפתוח את דלת האסם, אך טורי עוצרת אותו. בחלוף הזמן, ברנדון מתחיל להציג כוחות על טבעיים ואופיו נהיה יותר אגרסיבי.
באחד הימים בבית הספר, בזמן תרגיל "אמון" (בו המשתתף צריך להפיל את עצמו אחורנית, תוך ציפייה שחבריו יתפסו אותו) ברנדון מפיל את עצמו על נערה בשם קייטלין קונור, אך קייטלין נותנת לו ליפול לאדמה וקוראת לו סוטה לאחר שחזתה בו מציץ לחלון חדר השינה שלה בלילה קודם לכן. ברנדון, שנעשה כועס מההאשמות של קייטלין כלפיו, מוחץ את ידה. באותו הלילה, ברנדון שוב הולך מתוך שינה ומצליח להיכנס לאסם ולמצוא את החללית, אך נפצע בידו ממתכת החללית. טורי וקייל מגיעים ורואים את ברנדון מרחף באוויר, תוך שהוא ממלמל מילים חסרות פשר. טורי חושפת בפני ברנדון מהיכן הוא הגיע וברנדון הזועם בורח מהבית. בהמשך הוא מגיע לביתה של קייטלין ומנסה להתנצל על שפגע בה, אך קייטלין אומרת לו שאימה, אריקה, אסרה עליה לדבר עימו, ולפיכך הוא הורג את אריקה ומעלים את גופתה. המשטרה מוצאת סמלים מוזרים מצוירים על חלונות מקום העבודה של אריקה בזמן שהם חוקרים את היעלמותה.
למחרת, ברנדון הורג את דודו נואה בכך שהוא מרים את רכבו לאוויר ומרסק אותו באדמה. טורי וקייל (שלא מודעים למעורבותו של ברנדון) מספרים לברנדון שדודו נואה מת, אך ברנדון לא מראה אמפתיה או רגש, מה שמכעיס את הזוג. קייל מאשים את ברנדון ברצח נואה ותופס אותו בחוזקה בידו, אך ברנדון הודף אותו ממנו בזעם. בהמשך קייל מוצא את חולצתו המוכתמת בדם של ברנדון מערב מותו של נואה ומראה אותה לטורי, אך היא מסרבת להאמין שברנדון אחראי למותו של נואה.
קייל לוקח את ברנדון למסע ציד ביער ומנסה לירות בברנדון בעזרת רובה צלפים. התכנית נכשלת וברנדון (שלא נפגע כלל מהקליע) הורג את קייל. השריף מגיע לבית משפחת ברייר ורוצה לדבר עם ברנדון. טורי מספרת לשריף שקייל וברנדון לא בבית והשריף מראה לה את הסימנים שנמצאו בזירות הרצח של אריקה ונואה. טורי מוצאת את המחברת של ברנדון, בה הוא צייר את אותם הסימנים וכתב את המשפט "לשלוט בעולם". טורי מבינה שקייל צדק כל הזמן ומנסה להתקשר אליו כדי להזהירו, אך ברנדון עונה לה ורומז שקייל מת, ושהוא בדרכו אליה.
ברנדון חוזר ומתחיל להרוס את הבית, בדרך הורג את השוטרים שמגיעים לזירה כדי לסייע. טורי נזכרת שהחללית איתה ברנדון הגיע יכולה לפצוע אותו ונסוגה לאסם, בו היא מוצאת את גופתה של אריקה. ברנדון רודף אחרי טורי והאחרונה מנסה להגיד לברנדון כמה שהיא אוהבת אותו. ברגע של היסח דעת, טורי מנסה לדקור את ברנדון בעזרת חלק חד מהחללית, אך ברנדון מצליח להתחמק. ברנדון ממריא לשמיים ביחד עם טורי בידיו וזורק אותה אל מותה. בדיוק באותו הרגע, מטוס מתקרב אל ברנדון ומתנגש בו.
למחרת, מתברר שהמטוס התרסק באורח מסתורי ישירות על האסם (ועל החללית, מה שגורם לה להיהרס ואיתה גם חולשתו היחידה של ברנדון). כתבי חדשות מגיעים לסקר את ההתרסקות ומציינים שברנדון הוא השורד היחיד מהאירוע (בלי לדעת שהוא זה שגרם לו).
על רקע כתוביות הסיום, ברנדון מתחיל במסע השמדה עולמי, אותו התקשורת מסקרת ומעניקה לברנדון את הכינוי "ברייטברן". חובב תאוריות קשר בשם "טי הגדול" מדבר על ברייטברן ועל אנשים נוספים בעלי כוחות על בעולם, מפציר באנושות לקחת עמדה ולהתנגד להם.
צוות השחקנים

אליזבת בנקס - טורי ברייר
דייוויד דנמן - קייל ברייר
ג'קסון א. דאן - ברנדון ברייר/ברייטברן
מאט ג'ונס - נואה מק'ניקול
מרדית' האגנר - מרילי מק'ניקול
ג'ניפר הולנד -מיס אספנסיד, מנהלת בית הספר של ברנדון.
אמי האנטר - קייטלין קונור
בקי וולסטורם - אריקה קונור
גרגורי אלן ויליאמס - שריף דיבר, שריף מקומי של עיירה קטנה.
סטיב אגי - אי.ג'יי
סטיבן בלייקהארט - טראביס
מייקל רוקר - טי גדול, חובב תיאוריות קונספירציה.
הפקה

הסרט הוכרז בדצמבר 2017, כסרט אימה ללא כותרת, עם ג'יימס גאן כמפיק, בריאן ומארק גאן כתסריטאים ודייוויד ירובסקי כבמאי.
במרץ 2018, אליזבת בנקס, ג'קסון א. דאן, דייוויד דנמן, מרדית' האגנר ומאט ג'ונס לוהקו לצוות השחקנים, והצילומים החלו באותו חודש.
שיווק

היו תוכניות לקדם את הסרט במהלך כנס הקומיק-קון שנערך בשנת 2018, אך תוכניות אלו בוטלו בעקבות פיטורו של ג'יימס גאן מהפרויקטים של אולפני וולט דיסני ואולפני מארוול. ב-8 בדצמבר 2018, הטריילר הראשון של הסרט הופץ באופן מקוון. המבקרים סקרו את הטריילר כ"סרט אימה של סופרמן" בשל הדמיון המכוון לסיפור המקור של סופרמן. "Fast Company" ציינה כי "אף על פי שזה לא סרט של סופרמן באופן רשמי, הוא מוביל את הצופים בכל שלב של סיפור המקור של קלארק קנט, לפני שהוא פונה בפנייה חדה".
יציאה לאקרנים

הסרט יצא לאקרנים בבכורה עולמית ב-24 במאי 2019, אף על פי שבמקור היה אמור לצאת לאקרנים ב-30 בנובמבר 2018.
בישראל, הסרט יצא לאקרנים ב-23 במאי 2019.
הערות שוליים

↑  Anthony D'Alessandro, Anthony D'Alessandro, ‘Aladdin’s $116M-$117M Opening Reps A Whole New World For Disney At Memorial Day B.O., Deadline, ‏2019-05-28 (באנגלית אמריקאית)
↑  Brightburn, Box Office Mojo
↑  "Brightburn". Sony Pictures. Retrieved January 19,2019.
↑  "Brightburn". Cinema Blend. Retrieved January 19,2019.
↑  McNary, Dave (December 14, 2017). "'Guardians of the Galaxy' Director James Gunn to Produce Horror Movie for H Collective". Variety. Retrieved December 9,2018.
↑  Scott, Ryan (March 29, 2018). "James Gunn's New Horror Movie Cast Announced as Shooting Begins". MovieWeb. Retrieved December 9, 2018.
↑  Kupfer, Lindsey; Hood, Bryan (July 20, 2018). "Sony avoids mentioning James Gunn at Comic-Con presentation". Page Six. Retrieved January 4, 2019.
↑  Kreps, Daniel (December 8, 2018). "'Brightburn': See Terrifying Trailer for James Gunn's 'Superhero Horror' Film". Rolling Stone. Retrieved December 9,2018.
↑  S. Good, Owen (December 8, 2018). "James Gunn's Brightburn looks like Superman as a horror story". Polygon.
↑  Berkowitz, Joe (December 10, 2018). ""What if Superman was an evil kid?" asks this creepy-as-hell movie trailer". Fast Company. Retrieved December 18,2018.
↑  McNary, Dave (October 8, 2018). "James Gunn's Horror Movie 'BrightBurn' Moved to 2019". Variety. Retrieved October 10, 2018.
↑  Couch, Aaron; McClintock, Pamela (October 8, 2018). "Sony Pushes Back James Gunn Horror Movie to 2019". The Hollywood Reporter. Retrieved October 9, 2018.
↑  Busch, Anita (March 7, 2018). "Elizabeth Banks And James Gunn Reunite For Horror Picture". Deadline Hollywood. Retrieved October 10, 2018.
טעות בכיוון (סרט, 2021)

| --- | --- |

 מבוסס על:  טעות בכיוון מאת אלן ב. מקלרוי
 בימוי:  מייק פ. נלסון
 הופק בידי:  ג'יימס האריס רוברט קולצר
 תסריט:  אלן ב. מקלרוי
 עריכה:  טום אלקינס
 שחקנים ראשיים:  שארלוט וגה אדיין בראדלי אמה דומונט ביל סייג' דייזי הד מת'יו מודין דילן מק'יי ורדאן ארורה
 מוזיקה:  סטיפן לוקאץ'
 צילום:  ניק יונקרספלד
 מדינה:  ארצות הברית ארצות הברית גרמניה גרמניה קנדה קנדה
 חברת הפקה:  Constantin Film The H Collective Tea Shop Productions
 חברה מפיצה:  Saban Films
 שיטת הפצה:  וידאו על פי דרישה 
 הקרנת בכורה:  26 בינואר 2021
 משך הקרנה:  109 דקות
 שפת הסרט:  אנגלית
 סוגה:  אימה, מותחן, ריבוט
 הכנסות:  4.8 מיליון דולר
 סרט קודם:  טעות בכיוון 6: מפלט אחרון
 דף הסרט ב־IMDb
 
"טעות בכיוון", ידוע גם בשם "טעות בכיוון: המושבה", (באנגלית: Wrong Turn: The Foundation) הוא סרט אימה ומותחן משנת 2021 שבוים על ידי מייק פ. נלסון. הסרט הוא ריבוט לסדרת סרטי טעות בכיוון, ובו מככבים שארלוט וגה, אדיין בראדלי, אמה דומונט, ביל סייג', מת'יו מודין, דייזי הד וורדאן ארורה. הפקת הסרט היא קופרודוקציה (הפקה בינלאומית משותפת) בין ארצות הברית, גרמניה וקנדה.
שחקנים

שארלוט וגה - ג'ניפר "ג'ן" שו
אדיין בראדלי - דריוס קלמונס
דילן מק'יי - אדם לוקס
אמה דומונט - מילה ד'אנג'לו
אדריאן פבלה - לואיס אורטיס
ורדאן ארורה - גארי אמאן
מת'יו מודין - סקוט שו
ביל סייג' - וונבל
דייזי הד - אדית'
טים דה זארן - נייט רודס
דמיאן מאפאי - מורגן
ראיין אליזבת חנוואן - רותי
צ'ייני מורו - הובס
איימי וורנר - איילין
הפקה > פיתוח

באוקטובר 2018, הוכרז על ריבוט לסדרת סרטי טעות בכיוון. הסרט בוים על ידי מייק פ. נלסון ונכתב על ידי אלן ב. מקלרוי, שכתב גם את התסריט לסרט המקורי משנת 2003. במאי 2019, הוכרז ששארלוט וגה תככב בסרט.
בראיון לכתב העת Fangoria, הבמאי נלסון ציין:
"הייתי מוכן לגמרי בקריאה הראשונה להיכנס לתוך עולם של סלאשר קיצוני עם קניבלים שאוכלים בשר אדם ומבתרים אנשים לשניים. כשזה לא קרה, הופתעתי לטובה. זה היה משהו אחר בליבת הסיפור שנגע בי."
הפקה > צילומים

שלב הצילומים החל ב-9 בספטמבר 2019, באוהיו, ארצות הברית והסתיים ב-2 בנובמבר.
הפקה > מוזיקה

הסרט הולחן על ידי סטיפן לוקאץ׳. אלבום הפסקול, שנקרא "טעות בכיוון: המושבה", שוחרר על ידי Konigskinder Music ב-25 בפברואר 2021. השחקנית רובי מודין, בתו של מת'יו מודין שגילם את דמותו של סקוט בסרט, ביצעה את הגרסה לשיר "This Land is Your Land", אשר נשמעת במהלך כתוביות הסיום.
פרסום והפצה

הסרט תוכנן במקור לצאת בשנת 2020, אך נדחה לשנת 2021 עקב התפרצות מגפת הקורונה. ב-16 בדצמבר 2020, הוכרז שהקרנת הבכורה לסרט בבתי הקולנוע האמריקאיים תחל ב-26 בינואר 2021, ותימשך לילה אחד בלבד.
הסרט דורג על ידי MPAA בדרגת R, עקב אלימות עקובה מדם, מראות גסים ומזעזעים ושפה בוטה.
הסרט הופץ בארצות הברית תחת השם "טעות בכיוון", ואילו בשאר המדינות הופץ בשם "טעות בכיוון: המושבה".
הסרט שוחרר בבלו-ריי וגם DVD ב-23 בפברואר 2021, על ידי Lionsgate Home Entertainment.
הערות שוליים

↑  Squires, John (4 בנובמבר 2020). "'Wrong Turn' Reboot Inches Closer to Release With Official "R" Rating for "Strong Bloody Violence"". Bloody Disgusting. נבדק ב-4 בנובמבר 2020. {{cite web}}:  (עזרה)
↑  "Wrong Turn (2021)". Box Office Mojo. נבדק ב-14 במאי 2021. {{cite web}}:  (עזרה)
↑  "Wrong Turn (2021)". The Numbers. נבדק ב-14 במאי 2021. {{cite web}}:  (עזרה)
↑  Brown, Hannah (16 באוקטובר 2018). "'Wrong Turn' Reboot Details Revealed; Franchise Creator Writing Script". Screen Geek. נבדק ב-16 באוקטובר 2018. {{cite web}}:  (עזרה)
1 2  Nobile Jr., Phil (בינואר 2021). "Monster Invasion: 'Wrong Turn' Takes a Hard Left (Or is that a Right?)". Fangoria. Fangoria Publishing, LLC. נבדק ב-14 בפברואר 2021. {{cite web}}:  (עזרה)
↑  Hamman, Cody (16 במאי 2019). "Charlotte Vega to star in Wrong Turn reboot". Jo Blo. נבדק ב-3 באוגוסט 2019. {{cite web}}:  (עזרה)
↑  "'Wrong Turn' reboot looking for crew in Cincinnati shoot". WCPO. 23 ביולי 2019. {{cite web}}:  (עזרה)
↑  Dick, Jeremy (12 בספטמבר 2019). "Wrong Turn Reboot Begins Shooting in Ohio". MovieWeb. נבדק ב-17 בספטמבר 2019. {{cite web}}:  (עזרה)
↑  "Wrong Turn Reboot Begins Shooting in Ohio". Prime Time. 12 בספטמבר 2019. נבדק ב-18 בספטמבר 2019. {{cite web}}:  (עזרה)
↑  Dick, Jeremy (4 בנובמבר 2019). "Wrong Turn Reboot Wraps, Director Shares Blood-Caked Final Set Image". MovieWeb. נבדק ב-31 במאי 2020. {{cite web}}:  (עזרה)
↑  "Wrong Turn: The Foundation Soundtrack to be Released". Film Music Reporter. נבדק ב-22 באוקטובר 2021. {{cite web}}:  (עזרה)
↑  Rai, Mansi (1 במאי 2020). "'Wrong Turn 7'- release date, plot and everything you should know". Next Alerts. נבדק ב-29 בנובמבר 2020. {{cite web}}:  (עזרה)
↑  Miska, Brad (16 בדצמבר 2020). "'Wrong Turn' Trailer Goes Back Into the Trap-Filled Woods (Video)". Bloody Disgusting. The Collective. נבדק ב-16 בדצמבר 2020. {{cite web}}:  (עזרה)
↑  Derek Anderson (29 בינואר 2021). "WRONG TURN Reboot to be Released On Blu-ray and DVD on February 23rd". Daliy Dead. נבדק ב-6 בפברואר 2021. {{cite web}}:  (עזרה)
Deep Cuts, Volume 1 (1973–1976)

Deep Cuts, Volume 1 (1973–1976) הוא אלבום האוסף העשירי של להקת הרוק הבריטית קווין, אשר יצא לאור ב-14 במרץ 2011, ומהווה לחלק הראשון בטרילוגיית Deep Cuts, אשר הושקה לכבוד 40 שנים להקמת הלהקה. האלבום מכיל שירים מתוך אלבומי האולפן Queen, Queen II, Sheer Heart Attack, A Night at the Opera ו-A Day at the Races שלא זכו להצלחה רבה, ואלה נבחרו על ידי חברי קווין בריאן מיי ורוג'ר טיילור ומתופף להקת הרוק האלטרנטיבי פו פייטרס המנוח טיילור הוקינס.
באלבום הופיעה לראשונה הגרסה המלאה של השיר "The March of the Black Queen", כאשר באלבום המקורי סופה קוצר.
רשימת השמעה

| מס' | שם | כותב(ים) | אלבום מקורי | משך |
| --- | --- | --- | --- | --- |
| 1. | Ogre Battle  | פרדי מרקיורי | Queen II (1974) | 4:14 |
| 2. | Stone Cold Crazy  | מרקיורי, בריאן מיי, רוג'ר טיילור, ג'ון דיקון | Sheer Heart Attack (1974) | 2:13 |
| 3. | My Fairy King  | מרקיורי | Queen (1973) | 4:08 |
| 4. | I'm in Love with My Car  | טיילור | A Night at the Opera (1975) | 3:05 |
| 5. | Keep Yourself Alive  | מיי | Queen (1973) | 3:46 |
| 6. | Long Away  | מיי | A Day at the Races (1976) | 3:33 |
| 7. | The Millionaire Waltz  | מרקיורי | A Day at the Races (1976) | 4:54 |
| 8. | '39  | מיי | A Night at the Opera (1975) | 3:30 |
| 9. | Tenement Funster  | טיילור | Sheer Heart Attack (1974) | 2:46 |
| 10. | Flick of the Wrist  | מרקיורי | Sheer Heart Attack (1974) | 3:17 |
| 11. | Lily of the Valley  | מרקיורי | Sheer Heart Attack (1974) | 1:45 |
| 12. | Good Company  | מיי | A Night at the Opera (1975) | 3:23 |
| 13. | The March of the Black Queen  | מרקיורי | Queen II (1974) | 6:38 |
| 14. | In the Lap of the Gods... Revisited  | מרקיורי | Sheer Heart Attack (1974) | 3:46 |
| משך כולל: | משך כולל: | משך כולל: | משך כולל: | 50:58 |
משתתפים

פרדי מרקיורי - זמרה, קולות רקע, פסנתר
בריאן מיי - גיטרה, זמרה, קולות רקע, יוקולילי
רוג'ר טיילור - תופים, כלי הקשה, זמרה, קולות רקע
ג'ון דיקון - גיטרה בס, גיטרה אקוסטית
הערות שוליים

↑  Deep Cuts Volume 1 (1973-1976) - Queen - Discogs, Discogs, ‏14 במרץ 2011 (באנגלית)
Deep Cuts, Volume 2 (1977–1982)

Deep Cuts, Volume 2 (1977–1982) הוא אלבום האוסף האחד עשר של להקת הרוק הבריטית קווין, אשר יצא לאור ב-27 ביוני 2011, ומהווה לחלק השני בטרילוגיית Deep Cuts, אשר הושקה לכבוד 40 שנים להקמת הלהקה. האלבום מכיל שירים מתוך אלבומי האולפן News of the World, Jazz, The Game, Flash Gordon ו-Hot Space שלא זכו להצלחה רבה, ואלה נבחרו על ידי חברי קווין בריאן מיי ורוג'ר טיילור ומתופף להקת הרוק האלטרנטיבי פו פייטרס המנוח טיילור הוקינס.
רשימת השמעה

| מס' | שם | כותב(ים) | אלבום מקורי | משך |
| --- | --- | --- | --- | --- |
| 1. | Mustapha  | פרדי מרקיורי | Jazz (1978) | 3:01 |
| 2. | Sheer Heart Attack  | רוג'ר טיילור | News of the World (1977) | 3:27 |
| 3. | Spread Your Wings  | ג'ון דיקון | News of the World (1977) | 4:34 |
| 4. | Sleeping on the Sidewalk  | בריאן מיי | News of the World (1977) | 3:07 |
| 5. | It's Late  | מיי | News of the World (1977) | 6:27 |
| 6. | Rock It (Prime Jive)  | טיילור | The Game (1980) | 4:33 |
| 7. | Dead on Time  | מיי | Jazz (1978) | 3:23 |
| 8. | Sail Away Sweet Sister  | מיי | The Game (1980) | 3:33 |
| 9. | Dragon Attack  | מיי | The Game (1980) | 4:18 |
| 10. | Action This Day  | טיילור | Hot Space (1982) | 3:34 |
| 11. | Put Out the Fire  | מיי | Hot Space (1982) | 3:18 |
| 12. | Staying Power  | מרקיורי | Hot Space (1982) | 4:12 |
| 13. | Jealousy  | מרקיורי | Jazz (1978) | 3:13 |
| 14. | Battle Theme  | מיי | Flash Gordon (1980) | 2:20 |
| משך כולל: | משך כולל: | משך כולל: | משך כולל: | 53:00 |
משתתפים

פרדי מרקיורי - זמרה, קולות רקע, פסנתר, סינתיסייזר, קלידים, סינתיסייזר בס
בריאן מיי - גיטרה מובילה, זמרה, קולות רקע, סינתיסייזר, כלי הקשה
רוג'ר טיילור - תופים, כלי הקשה, זמרה, קולות רקע, סינתיסייזר, גיטרת קצב, גיטרה בס
ג'ון דיקון - גיטרה בס, גיטרת קצב, סינתיסייזר
הערות שוליים

↑  Queen – Deep Cuts 2 (1977-1982) (2011, CD), Discogs, ‏27 ביוני 2011 (באנגלית)